नई दिल्ली: श्रीलंका के खिलाफ तीन टी-20 मैचों की सीरीज के शुरुआती दोनों मुकाबलों में मेहमान टीम के बल्लेबाजों को रोहित शर्मा ने ही नहीं, बल्कि और भारतीय गेंदबाजों ने भी बहुत ही बुरी तरह से रुलाया है. इसकी अगुवाई की युवा युजवेंद्र चहल और कुलदीप यादव ने. इन दोनों स्पिनरों ने मिलकर लंकाइयों पर शुरुआती दोनों मुकाबलों में ऐसा 'बड़ा वार' किया कि मेहमान टीम बुरी तरह हिल कर रह गई. वास्तव में यह एक ऐसा प्रहार रहा, जिसने कप्तान रोहित शर्मा, धोनी का दिल जीत लिया. अब करोड़ों भारतीय क्रिकेटप्रेमियों की नजरें रविवार को वानखेड़े स्टेडियम में खेले जाने वाले तीसरे टी-20 मुकाबले पर लगी हुई हैं.